Mintuha Aluh Karamunting Salah Sangka
Oleh: Adum M. Sahriadi
Takisah Utuh Hirman nang hanyar kawin lawan Aluh Karamunting. Rahatan malam panambayan, buhannya badua ne kada langsung bakikukan pang, tapi makan bakso di dalam kamar. Nang mintuha Aluh, umanya Utuh Hirman nang lawas banar handak baisian cucu mandangari matan luar kamar, nangapa digawi buhannya malam ne.
“Sudah ulun kocok-kocok ka ae, tatap kada mau kaluar nah?” Jar Aluh sambil mangocok-ngocok sambal tomat handak mangaluarkan isinya.
“Nyata ae, lubangnya pang kahalusan,” jar Utuh Hirman.
“Mun kaitu ulun gunting hajalah ujungnya?” Jar Aluh pulang.
Takajut umanya Utuh di luar, langsung maninjak ka lawang nang sudah japuk. Tahambur langsung lawangnya, “Uuuuuuu nak, jangan digunting ampun utuh, aku balum baisi cucu!” Jar umanya utuh nang mangira ampun Utuh Hirman handak digunting Aluh Karamunting.
Mangalakak buhannya badua tatawaan. Imbah dikisahakan, lalu lihum ae umanya utuh supan sambil mangalunyur ka luar.
min_Latn zsm_Latn bjn_Latn bjn_Latn bjn_Latn bjn_Latn bjn_Latn bjn_Latn